اینقیلاب نتیجه‌سینده چار روسیاسینداکی وضعیت حاقیندا روس اسیرلیگین‌دن موصولآ قاچا بیلمیش آوستریالی بیر یاربایین 6-جی اوردو کومان‌دانی خلیل پاشااین کمکی ایله باش کومان‌دان وکی‌لی انور پاشا ایله ایستانبولدا گؤروشه‌رک اونا معلومات‌لار وئرمیش‌دیر. کازان تورک‌لری میلّی ایداره ری‌سی صدری مقسودی آرسال 10 مای 1918-جی ایلده عثمانلی دؤولتی‌نین موسکو بؤیوک ائلچی‌سی قالیب کمالی بیی زیارت ائتدیگی زامان تورکوستانین بیرینجی قاپی‌سی‌نین باکی اوْلدوغونو، بورانین هر طرف‌دن بیر آنبار خوصوصیتی داشیدیغینی و ایره‌لی حرکاتی اۆچون بازا اولاراق ایستیفاده اولونا بیلجیینی بیلدیرمیشدی. کازان، تورکوستان و آذربایجان تورک‌لری، روس ایشغالی‌نین سونا چاتماسی و موستقیل‌لیک‌لرینی قازانا بیلمه‌لری اۆچون قافقاز و باکی‌نین بیر آن اؤنجه اله کئچیریلمه‌سی‌نین واجیب‌لیگی گؤروشونو هرارتله مۆدافیعه ائدیردی‌لر. بو و بونا بنزر نومونه‌لرین آرتماسی نتیجه‌سینده تورک ائللری‌نین موستقیل‌لیگینی قازانماسی اۆچون حرکته کئچیلمه‌سی حاقین‌داکی گؤروش، حربییه ناظری و باش کومان‌دان وکی‌لی انور پاشا ایله ضیالی‌لار و سیاستچی‌لر آراسیندا گئتدیکجه گوج قازاندی. دؤولت هئیت‌لری تورکچولوک و تورانچی‌لیق جریانینی تطبیق ائتمه‌یه باشلاماق اۆچون شرط‌لرین یئترلی اوْلدوغونو دوشونوردولر.